- దీర్ఘకాలిక సెలవులపై వెళ్లాలని కోరిన 'బోర్డు'
- ఐసీఐసీఐ బ్యాంక్‌ సీవోవోగా సందీప్‌ బక్షికి బాధ్యతలు
ముంబయి: వీడియోకాన్‌ రుణ వివాదంలో అక్రమాలకు పాల్పడ్డారన్న ఆరోపణల నేపథ్యంలో ఐసీఐసీఐ బ్యాంకు సీఎండీ చందా కొచ్చర్‌కు బోర్డు సోమవారం షాకిచ్చింది.కొచ్చర్‌ను దీర్ఘకాలిక సెలవుపై పంపించాలని బోర్డు నిర్ణయించింది. దీంతో ఐసీఐసీఐ బ్యాంక్‌- వీడియోకాన్‌ కేసు దర్యాప్తు పూర్తి అయ్యే వరకు ఆమె సెలవులోనే ఉండనున్నారు. కొచ్చర్‌ బాధ్యతలకు దూరం కానున్నందును ఆమె అధికారిక కార్యకలాపాలను నిర్వహించేందుకు గాను సందీప్‌ బక్షికి బ్యాంక్‌ సీవోవో బాధ్యతలను అప్పగించారు. సందీప్‌ బక్షి ప్రస్తుతం ఐసీఐసీఐ జీవిత బీమా విభాగం (ఐసీఐసీఐ ప్రూడెన్షియల్‌) అధినేతగా పనిచేస్తున్నారు. ఆయన ఈ పదవిలో ఐదేళ్లపాటు కొనసాగనున్నారు. జూన్‌ 19 నుంచి ఆయన నియామకం అమల్లోకి రానుందని బోర్డు తెలిపింది. ఈ నిర్ణయానికి రెగ్యూలేటరీ అనుమతులు రావాల్సి ఉంది. కొచ్చర్‌ సెలవులో ఉన్నంతకాలం ఆయన బ్యాంక్‌ బోర్డుకు రిపోర్టు చేయాల్సి ఉంటుంది.'' ఐసీఐసీఐ బ్యాంక్‌ కార్పొరేట్‌ కేంద్రలోని పనులు, వ్యాపారాలను బక్షి పర్యవేక్షిస్తారు. బ్యాంక్‌ ఎగ్జిక్యూటీవ్‌ డైరెక్టర్లు, ఎగ్జిక్యూటీవ్‌ మేనేజర్లు ఆయనకు రిపోర్టు చేయాల్సింది'' అంటూ నేడు ఐసీఐసీఐ బ్యాంక్‌ తమ కార్యాలయాలకు ఒక ప్రకటనను వెలువరించింది.
అపార అనుభవం బక్షి సొంతం..
1986లో సందీప్‌ బక్షి ఐసీఐసీఐ బ్యాంకులో చేరారు. 2010 నుంచి ఆగస్టు నుంచి ప్రుడెన్షియల్‌ లైఫ్‌కు సీఈఓగా పనిచేస్తున్నారు. అంతకుముందు 2009-10 మధ్య కాలంలో బ్యాంకుకు చెందిన రిటైల్‌ సంస్థకు డిప్యూటీ ఎండీగా ఆయన బాధ్యతలు నిర్వహించారు. కాగా బ్యాంకు సీఈవో, మేనేజింగ్‌ డైరెక్టర్‌ చందా కొచర్‌పై వచ్చిన ఆర్థిక అభియోగాలకు సంబంధించి సుప్రీంకోర్టు మాజీ న్యాయమూర్తి జస్టిస్‌ బీఎన్‌ శ్రీకృష్ణ ఆధ్వర్యంలోని స్వత్రంత కమిటీ విచారణకు ఆమోదం తెలిపారు.
మీ స్నేహితులకు రికమెండ్ చెయ్యండి